Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: közhasznú szervezetekről szóló 1997. évi CLVI. törvény megalkotásával vált igazán időszerűvé (OBH 9329/1996).
Paragraph Index: 147

közhasznú szervezetekről szóló 1997. évi CLVI. törvény megalkotásával vált igazán időszerűvé (OBH 9329/1996). Az ÁNTSZ megyei intézeteinek kémiai és virológiai laboratóriumában dolgozó köztisztviselők veszélyességi pótlékára vonatkozó szabályozás érdekében fordult az országgyűlési biztos általános helyettese 1996-ban a népjóléti miniszterhez. A minisztertől kapott első válasz nem volt egyértelmű abból a szempontból, hogy a miniszter egyetért-e az ajánlással, ezért az országgyűlési biztos általános helyettese azt megismételte. Többszöri levélváltás után, 1997. december végén a népjóléti miniszter közigazgatási államtitkára azt a tájékoztatást adta, hogy a köztisztviselők jogállásáról szóló 1992. évi XXIII. törvénynek az 1997. évi CI. törvénnyel történt módosítása következtében a miniszternek már nincs felhatalmazása a rendeleti szabályozásra, mivel az illetménypótlékra jogosító munkakörök megállapítása a hivatali szervezet vezetőjének hatásköre. A minisztérium egyébként támogatást adott az ÁNTSZ-eknek az illetménypótlékok kifizetésére, ami véleménye szerint megoldja a problémát. Az országgyűlési biztos általános helyettese a választ tudomásul vette. A jogbiztonság követelményének érvényesülése érdekében azonban ajánlással kíván fordulni a belügyminiszterhez, kezdeményezve a

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes